Môže bolesť chrbta súvisieť s hrčkou v podpazuší?
Dobrý deň, Už cca mesiac pociťujem bolesť pod ľavou pazuchou, ktorá mi prechádza až do prsníka. Pripisovala som to menstruacii, no už mám po a bolesť neustupuje. Nahmatala som si aj zväčšené uzliny, som objednaná na sono prsníkov. Bolieva ma chrbat, môže to byt z toho? Ďakujem
Dobrý deň,
ďakujeme za Vašu otázku
Lymfatický systém má v organizme obrannú funkciu. Lymfatické uzliny ochraňujú pred infekciami spôsobenými baktériami, vírusmi alebo inými patogénmi. Medzi najčastejšie príčiny zväčšených uzlín patria infekcie a zápaly, v niektorých prípadoch však môžu signalizovať aj závažné ochorenie.
V prípade opuchu v podpazuší je vhodná aplikácia octanových obkladov. Na úľavu citlivých alebo bolestivých uzlín môžete použiť aj teplý vlhký obklad. Pri silnej bolesti je vhodný voľnopredajný liek od bolesti s obsahom ibuprofénu, paracetamolu, či kyseliny acetylsalicylovej. Dôležité je prijímať dostatok tekutín a odpočinúť si.
Bolesť chrbta môže pochádzať zo svalov, nervov, kostí, kĺbov alebo iných štruktúr v chrbtici. Môže sa jednať aj o prenesenú bolesť z iných častí tela - teda môže to spolu súvisieť.
Pokiaľ sa Vám ťažkosti napriek uvedeným doporučeniam do 3 dní nezlepšia, je potrebné vyhľadať lekára.
S pozdravom
PharmDr. Patrícia Čečková